smcproject/ml-wiki-sentences huggingface dataset:
ഷോഡശസംസ്കാരങ്ങളുണ്ടെങ്കിലും വേദാവകാശമില്ല.
ക്ഷേത്രങ്ങളിലെ കഴകപ്രവൃത്തിയാണ് ജോലി.
പൂജാപുഷ്പങ്ങൾ ഒരുക്കുക, മാലകെട്ടുക, നിവേദ്യവസ്തുക്കൾ തയ്യാറാക്കുക, പ്രസാദവിതരണം, ശംഖുവിളി എന്നിവയൊക്കെയാണ് കുലത്തൊഴിൽ.
പൂണൂൽ ധരിക്കുന്നവരും ഗായത്രീമന്ത്രോപാസനയുള്ളവരുമാണ്.
ഷോഡശസംക്സാരം പാലിക്കുന്നു.
നമ്പീശസ്ത്രീകൾ ബ്രാഹ്മണി എന്നറിയപ്പെടുന്നു.
പുരുഷന്മാർ പേരിനൊപ്പം നമ്പീശൻ എന്നു ചേർക്കുന്നു.
സ്ത്രീകൾ പേരിനൊപ്പം ബ്രാഹ്മണിയമ്മ എന്ന് ചേർത്തിരുന്നെങ്കിലും, ഇക്കാലത്ത് സ്ത്രീകളും നമ്പീശൻ എന്ന നാമം തന്നെ കുലനാമമായി ചേർക്കുന്നു.
പുഷ്പകം എന്നാണ് നമ്പീശഗൃഹങ്ങൾ അറിയപ്പെടുന്നത്.
ഇവർ ആചാരക്രമങ്ങളിലും അനുഷ്ഠാനങ്ങളിലും മധ്യതിരുവിതാംകൂറിലും കൊച്ചിയിലുമുള്ള പുഷ്പകഉണ്ണികളോട് സമാനരാണ്; പേരിൽ ഭേദമുണ്ടെങ്കിലും.
നമ്പ്യാർ എന്ന് കുലനാമം സ്വീകരിച്ചിട്ടുള്ള ചില നമ്പീശകുടുംബങ്ങളും മധ്യകേരളത്തിലുണ്ട്.
ഇവരെ പുഷ്പകൻ നമ്പ്യാർ എന്നും പറയുന്നു.
മരുമക്കത്തായക്കാരായിരുന്നു നമ്പീശന്മാരിൽ അധികവും.
ആഴ്‌വാഞ്ചേരി തമ്പ്രാക്കളുടെ നിർദേശമനുസരിച്ച് മിക്കവാറും എല്ലാ നമ്പീശകുടുംബങ്ങളും ഇപ്പോൾ മക്കത്തായക്രമത്തിലേക്ക് മാറിയിട്ടുണ്ട്.
മക്കത്തായക്കാരായ സ്ത്രീകൾക്കു സ്വജാതിയിലുള്ള ഭർത്താവു മരിച്ചാൽ, രണ്ടാം വിവാഹത്തിലേർപ്പെടാം.
പക്ഷേ, ബ്രാഹ്മണരെ മാത്രമേ വിവാഹം ചെയ്യാൻ പാടുള്ളു.
നമ്പീശസ്ത്രീകൾക്ക് പാട്ടുപാടി ദേവനെ സേവിക്കുക എന്നൊരു വിശേഷപ്രവൃത്തി കൂടിയുണ്ട്.
ഇവർ പാടുന്ന പാട്ടുകളാണ് ' ബ്രാഹ്മണിപ്പാട്ടുകൾ '.
നമ്പ്യാർ (അമ്പലവാസി ജാതി)
കേരളത്തിലെ അമ്പലവാസി സമൂഹത്തിലെ ഒരു വിഭാഗമാണ് നമ്പ്യാർ അഥവാ നമ്പിയാർ .
അമ്പലവാസികളായ നമ്പ്യാന്മാർ മൂന്നു വിധത്തിലുണ്ട് - മിഴാവു നമ്പ്യാർ, ചെങ്ങഴി നമ്പ്യാർ, തിയ്യാടി നമ്പ്യാർ.
പുഷ്പകന്മാരിലും നമ്പീശന്മാരിലും ചിലരെ നമ്പ്യാരെന്നു വിളിക്കാറുണ്ട്.
അവർക്കു പൂണൂലുണ്ടായിരിക്കും.
മിഴാവു നമ്പ്യാർ
ചാക്യാർക്കൂത്തിൽ മിഴാവു കൊട്ടുകയാണ് ഇവരുടെ കുലത്തൊഴിൽ.
സ്ത്രീകൾ നങ്ങിയാർ അല്ലെങ്കിൽ നങ്ങ്യാർ.
മരുമക്കത്തായക്കാരാണ് ഇവർ.
സ്ത്രീകൾ സ്വജാതിക്കാരെയും ബ്രാഹ്മണരെയും വിവാഹം കഴിച്ചുവരുന്നു.
പൂണൂൽ ഇല്ല.
ചാക്യാർ നമ്പ്യാർ എന്നും ഇവർ അറിയപ്പെടാറുണ്ട്.
ചെങ്ങഴി നമ്പ്യാർ
കേരളത്തിലെ തൃശൂർ ജില്ലയിൽപെട്ട തലപ്പിള്ളി താലൂക്കിലെ ചെങ്ങഴിനാട് (ചെങ്ങഴിക്കോട് ) പ്രദേശം കേന്ദ്രമാക്കിയുള്ള ഒരു ചെറുസമുദായമാണ് ചെങ്ങഴിനമ്പി എന്ന ചെങ്ങഴി നമ്പ്യാർ .
ശുകപുരം ആഴ്‌വാഞ്ചേരിതമ്പ്രാക്കളുടെ വംശത്തിൽപ്പെട്ടവർ ആണെന്നും, പന്നിയൂർ , ശുകപുരം ഗ്രാമങ്ങൾ തമ്മിലുള്ള വഴക്കിൽ ഇടപെട്ട് ആയുധം ഉപയോഗിച്ച് യുദ്ധം ചെയ്തതിനാൽ ആഭിജാത്യത്തിൽ ന്യൂനത സംഭവിച്ചു എന്നുമുള്ള ഒരു ഐതിഹ്യം ഇവർക്കുണ്ട്.
ചെങ്ങഴി നമ്പ്യാർ ക്ക് ചെങ്ങഴിനാട് നാടുവാഴി (യാഗാധികാരി) എന്നീ പദവി ഉണ്ടായിരുന്നതിനാൽ ക്ഷേത്രത്തിൽ അമ്പലവാസികളെപ്പോലെ പ്രവർത്തികൾ ഒന്നും തന്നെ ഇല്ല.
എന്നാൽ ഇവർ ഷോഡശസംസ്കാരങ്ങൾ ആചരിക്കുന്നവരാണ്.
ഇവരുടെ ആചാരാനുഷ്ഠാനങ്ങൾക്ക് ബ്രഹ്മക്ഷത്രിയസമുദായങ്ങൾ എന്നറിയപ്പെടുന്ന വാൾനമ്പി, നമ്പിടി , നമ്പ്യാതിരി തുടങ്ങിയ ജാതികളുറ്റെ ആചാരങ്ങളുമായി ചില സാമ്യതകളുണ്ട്.
ചെങ്ങഴി നമ്പ്യാന്മാരുടെ നാലു താവഴികളാണുള്ളത്.
ഇതിൽ മൂത്തതാവഴി തെക്കെപ്പാട്ട് നമ്പിമാർക്ക് ഋഗ്വേദീയ ആശ്വലായന (പകഴിയൻ) ആചാരാനുഷ്ഠാനങ്ങളും, ക്രിയാസ്ഥാനത്തിന് നമ്പൂതിരിമാരുമാണ്.
മൂത്തതാവഴിക്ക് ചെങ്ങഴിക്കോട് യാഗാധികാരി, നാടുവാഴി എന്നീ സ്ഥാനങ്ങളുമുണ്ട്.
എന്നാൽ ഓത്തില്ല.
ക്ഷേത്രമണ്ഡപത്തിൽ കയറാനും മണിയടിച്ചു തൊഴാനും അധികാരമുണ്ട്.
മറ്റ്‌ മൂന്ന് താവഴികൾക്കും തന്ത്രം മാത്രമേ ഉള്ളു.
അവർക്ക് യോഗാധികാരി ഊരാളൻ (മൂപ്പിൽ) എന്നീ സ്ഥാനമുണ്ട്.
ഇവരുടെ പൌരോഹിത്യം മുത്തമനനമ്പൂതിരിക്കായിരുന്നു.
പെൺകുട്ടികൾക്ക് ഋതുകല്യാണമെന്ന തിരണ്ടുകല്യാണാഘോഷമുണ്ട്.
വിവാഹം അഗ്നിസാക്ഷിയായിട്ടുള്ള വേളിയാണ്.
മറ്റ് അനുബന്ധ ആചാരങ്ങളായ ആയനി ഊണ്; എണ്ണ തേച്ച് കുളിച്ച് പിറന്നാൾ പോലെ ഊണ് കഴിക്കുക.
വധുവിൻറെ ഗ്രഹത്തിൽ എല്ലാവരുംകൂടി "മംഗലയാതിര" പാടി വധുവിന്റെ ബാധാമാലിന്യങ്ങളെ നീക്കി ഉഴിയാനുള്ള ആയിരം തിരി തെറുക്കൽ , കുടിവെപ്പ് മുതലായവയും ഉണ്ടായിരുന്നു .
സ്ത്രീകൾക്ക് കുലത്തൊഴിലൊന്നുമില്ല.
പുറത്തിറങ്ങുമ്പോൾ അവർക്ക് അന്തർജനങ്ങളെപ്പോലെ പുതപ്പും മറക്കുടയും മറ്റും വേണമായിരുന്നു.
വേളികഴിച്ചയാൾ മരിച്ചു കഴിഞ്ഞാൽ , വിധവാ വിവാഹം സ്വജാതിയിലോ നമ്പൂതിരിജാതിയിൽ പെട്ടവരൊയൊ നടത്താൻ അനുവദിച്ചിരുന്നു.
ചെങ്ങഴി നമ്പിയെ നാടുവാഴിആയതിനാൽ നമ്പ്യാർ എന്ന് ബഹുമാന സൂചകമായി വിളിക്കുന്നു എന്നതല്ലാതെ, അന്തരാളജാതി നമ്പ്യാർ, നായരുനമ്പ്യാർ , എന്നീ വിഭാഗങ്ങളുമായി സമാനതകൾ ഒന്നും തന്നെ ഇല്ല.
തിയ്യാടി നമ്പ്യാർ
നമ്പ്യാരിൽ ഒരു കൂട്ടരാണ് തിയ്യാടി നമ്പിയാർ.
സ്ത്രീകൾ മരുമകളമ്മ.
വിവിധവർണങ്ങളിലുള്ള ചില നാടൻ ചൂർണങ്ങൾകൊണ്ട് അയ്യപ്പന്റെ രൂപം വരച്ചു വാദ്യമേളങ്ങളോടും പൂജാദിചടങ്ങുകളോടും കൂടി നടത്താറുള്ള തിയ്യാട്ട് എന്ന വഴിപാടിന്റെ നിർവഹണമാണ് ഇവരുടെ കുലത്തൊഴിൽ.
ഇവർ മക്കത്തായമാണ് പൂണൂൽക്കാരുമാണ്.
തീയ്യാട്ടുണ്ണികൾ എന്നപോലെ ഇവരെയും തിയ്യാടികൾ എന്ന് വിളിക്കാറുണ്ട്.
അമ്പലവാസികളല്ലാത്ത നമ്പ്യാന്മാർ
അമ്പലവുമായി യാതൊരു ബന്ധവുമില്ലാത്ത നമ്പിയാന്മാരുണ്ട്.
നായരുനമ്പ്യാന്മാർ അതിൽപ്പെടുന്നു.
അവരെ അമ്പലവാസികൾ എന്ന് കൂട്ടാറില്ല.
അമ്പലവുമായി ബന്ധമില്ലാത്തവരുടെ സ്ത്രീകളെ നങ്ങിയാരെന്നു വിളിക്കാറില്ല.
നായരുനമ്പ്യാന്മാരിൽ വളരെ സ്ഥാനികളുണ്ട്.
അവരിൽ പല കുടുംബങ്ങളിലെയും സ്ത്രീകൾ പല പേരുകളിലായി അറിയപ്പെടുന്നു. 'അപ്പിശ്ശി', 'കുഞ്ഞമ്മ', 'കുട്ടിയമ്മ' എന്നിവ അത്തരം ചില പേരുകളാണ്.
ദ ക്യൂരിയസ് കേസ് ഓഫ് ബെഞ്ചമിൻ ബട്ടൺ (ചലച്ചിത്രം) ഇംഗ്ലീഷ് വിലാസം https://ml.wikipedia.org/wiki/The_Curious_Case_of_Benjamin_Button
ദ ക്യൂരിയസ് കേസ് ഓഫ് ബെഞ്ചമിൻ ബട്ടൺ 2008-ൽ പുറത്തിറങ്ങിയ ഒരു അമേരിക്കൻ ചലച്ചിത്രമാണ്‌.
1921-ൽ എഫ്. സ്കോട്ട് ഫിഡ്‌സ്ജെരാൾഡ് ഇതേ പേരിൽ എഴുതിയ ചെറുകഥയെ ആസ്പദമാക്കിയാണ്‌ ഈ ചലച്ചിത്രമൊരുക്കിയിരിക്കുന്നത്.
ഡേവിഡ് ഫിഞ്ചെർ സം‌വിധാനം ചെയ്ത ഈ ചിത്രത്തിനു തിരക്കഥ എഴുതിയിരിക്കുന്നത് എറിക് റോത്തും , റോബിൻ സ്വിക്കോർഡും ചേർന്നാണ്‌.
ബ്രാഡ് പിറ്റും , കേറ്റ് ബ്ലാങ്കെറ്റും ആണ്‌ പ്രധാന വേഷങ്ങളിൽ അഭിനയിച്ചിരിക്കുന്നത്.
2008 ഡിസംബർ 25-ന്‌ പ്രീമിയർ ഷോ ചെയ്ത ഈ ചിത്രം 2009 ജനുവരി 30-ന് അമേരിക്കയിലും, 2009 ഫെബ്രുവരി 6-ന്‌ യു.കെയിലും പ്രദർശനമാരംഭിച്ചു.
മികച്ച ചിത്രം, ഫിഞ്ചെറിനു മികച്ച സം‌വിധായകൻ.
പിറ്റിനു മികച്ച നടൻ ‍ , ഹെൻസനു മികച്ച സഹനടി എന്നിവയടക്കം 13 ഓസ്കാർ നോമിനേഷനുകളാണ്‌ ഈ ചിത്രത്തിനു ലഭിച്ചിരിക്കുന്നത്.
ഇതിൽ മൂന്ന് പുരസ്കാരങ്ങൾ ഈ ചിത്രം നേടി.
ഒരു വൃദ്ധനേപ്പോലെ ജനിക്കുകയും കാലക്രമേണ പ്രായം കുറഞ്ഞുവരികയും ചെയ്യുന്ന ബെഞ്ചമിൻ ബട്ടണിന്റെ ജീവിതകഥയാണ് ഈ ചിത്രം പുരസ്കാരങ്ങളും ബഹുമതികളും
2009 അക്കാദമി അവാർഡ് നാമനിർദ്ദേശം: മികച്ച ചിത്രം നാമനിർദ്ദേശം: മികച്ച സം‌വിധായകൻ: ഡേവിഡ് ഫിഞ്ചെർ നാമനിർദ്ദേശം: മികച്ച നടൻ: ബ്രാഡ് പിറ്റ് നാമനിർദ്ദേശം: മികച്ച സഹനടി: ടാരാജി പി. ഹെൻസൺ നാമനിർദ്ദേശം: Best Adapted Screenplay: Eric Roth നാമനിർദ്ദേശം: Best Film Editing നാമനിർദ്ദേശം: Best Cinematography - Claudio Miranda പുരസ്കാരം നേടി: Best Art Direction നാമനിർദ്ദേശം: Best Costume Design പുരസ്കാരം നേടി: Best Makeup നാമനിർദ്ദേശം: Best Original Score: Alexandre Desplat നാമനിർദ്ദേശം: Best Sound Mixing പുരസ്കാരം നേടി: Best Visual Effects പുറമെ നിന്നുള്ള കണ്ണികൾ Official site Archived 2009-01-31 at the Wayback Machine .
Tales of the Jazz Age F. Scott Fitzgerald collection w/ "The Curious Case of Benjamin Button" (Public Domain) The Curious Case of Benjamin Button ഇന്റർനെറ്റ് മൂവി ഡാറ്റാബേസിൽ റോട്ടൻ ടൊമാറ്റോസിൽ നിന്ന് The Curious Case of Benjamin Button The Curious Case of Benjamin Button ഓൾമുവീയിൽ ബോക്സ് ഓഫീസ് മോജോയിൽ നിന്ന് The Curious Case of Benjamin Button മെറ്റാക്രിട്ടിക്കിൽ നിന്ന് The Curious Case of Benjamin Button Scoring Session Photo Gallery at ScoringSessions.com Official "behind-the-scenes" audio features The Curious Case of Benjamin Button: Too little made of a life led in reverse World Socialist Web Site Arts Review The Curious Case of Benjamin Button Archived 2009-02-24 at the Wayback Machine .
, at SFcrowsnest.com The Curious Case of Benjamin Button Archived 2009-02-23 at the Wayback Machine .
at Find Any Film അവലംബം ↑ ↑ ↑ Josh Rottenberg, “Best Actor,” Entertainment Weekly 1032/1033 (Jan. 30/Feb. 6, 2009): 53.
പുറത്തേക്കുള്ള കണ്ണികൾ ഔദ്യോഗിക വെബ്സൈറ്റ് ദ ക്യൂരിയസ് കേസ് ഓഫ് ബെഞ്ചമിൻ ബട്ടൺ ഇന്റർനെറ്റ് മൂവി ഡാറ്റാബേസിൽ Award Category Recipient Result
ദ പോപ്പുലേഷൻ ബോംബ്
ദ പോപ്പുലേഷൻ ബോംബ്, 1968 ൽ സ്റ്റാൻഫോർഡ് യൂണിവേഴ്സിറ്റി പ്രൊഫസറായിരുന്ന പോൾ ആർ. എർലിച്ച് , അദ്ദേഹത്തിന്റെ പത്നി ആനി എർലിച്ച് (അപ്രശസ്ത) എന്നിവർ ചേർന്നെഴുതിയ മികച്ച വിൽപ്പനയുള്ള ഒരു പുസ്തകമായിരുന്നു.
ജനസംഖ്യാ വർദ്ധനവിന്റെ ഫലമായി 1970 കളിലും 1980 കളിലും ലോകവ്യാപകമായുണ്ടായേക്കാവുന്ന ക്ഷാമവും അതുപോലെ മറ്റു പ്രധാന സാമൂഹിക പ്രക്ഷോഭങ്ങളും ഈ പുസ്തകം പ്രവചിച്ചിക്കുകയും അതോടൊപ്പം ജനസംഖ്യാ വളർച്ചയെ പരിമിതപ്പെടുത്തുന്നതിന് അടിയന്തര നടപടി സ്വീകരിക്കാനുള്ള നിർദ്ദേശങ്ങൾ നൽകുകയും ചെയ്തു.
1950 കളിലും 1960 കളിലും ഒരു "ജനസംഖ്യാ സ്ഫോടനത്തെ"ക്കുറിച്ചുള്ള ഭയം വ്യാപകമായിരുന്നുവെങ്കിലും ഈ പുസ്തകവും അതിന്റെ രചയിതാവും ഈ ആശയത്തെ കൂടുതൽ വിശാലമായ കാഴ്ച്ചപ്പാടിൽ വായനക്കാരിലേയ്ക്ക് എത്തിക്കുന്നതിൽ വിജയിച്ചു.
അവലംബം ↑ ↑ ↑ ↑ The phrase "population bomb", was already in use.
For example, see this article.
Quality Analysis and Quality Control Archived 2022-10-27 at the Wayback Machine .
, Canadian Medical Association Journal , June 9, 1962, vol.
86, p. 1074 ↑ {{ cite web }} : Cite has empty unknown parameter: | dead-url= ( help )
ദ സൺ ഓഫ് നെപ്റ്റ്യൂൺ ഇംഗ്ലീഷ് വിലാസം https://ml.wikipedia.org/wiki/The_Son_of_Neptune
2011 ൽ അമേരിക്കൻ നോവലിസ്റ്റായ റിക്ക് റിയോർദൻ രചിച്ച ഫാന്റസി നോവലാണ് ദ സൺ ഓഫ് നെപ്റ്റ്യൂൺ .
ഗ്രീക്ക്, റോമൻ ഐതിഹ്യങ്ങളെ ആസ്പദമാക്കിയാണ് ഈ നോവൽ രചിച്ചിരിക്കുന്നത്.
ദ ഹീറോസ് ഓഫ് ഒളിമ്പസ് പരമ്പരയിലെ രണ്ടാമത്തെ നോവലാണ് ദ സൺ ഓഫ് നെപ്റ്റ്യൂൺ.
ദ ലോസ്റ്റ് ഹീറോ ആയിരുന്നു ഈ പരമ്പരയിലെ ആദ്യത്തെ നോവൽ.
ഹേസൽ ലെവെസ്ക്യൂ, ഫ്രാങ്ക് സാങ് എന്നീ സുഹൃത്തുക്കളോടൊപ്പം ഗ്രീക്ക് ദേവനായ പൊസൈഡണിന്റെ മകനായ പേഴ്സി ജാക്സൺ, മരണത്തിന്റെ ദേവനായ തനറ്റോസിനെ രക്ഷപ്പെടുത്തുന്നതിനായി നടത്തുന്ന സാഹസിക യാത്രയാണ് നോവലിന്റെ ഉള്ളടക്കം.
പേഴ്സി, ഫ്രാങ്ക്, ഹേസൽ എന്നീ മൂന്ന് കഥാപാത്രങ്ങളെ പിന്തുടർന്നാണ് കഥ മുന്നോട്ടു പോകുന്നത്.
2011ലെ ഗുഡ്റീഡ്സ് ചോയിസ് പുരസ്കാരം ദ സൺ ഓഫ് നെപ്റ്റ്യൂണിന് ലഭിക്കുകയുണ്ടായി.
2011 ഒക്ടോബർ 4ന് ഹാർഡ്കവറിലുള്ള പുസ്തകം പ്രസിദ്ധീകരിച്ചു.
ഡിസ്‌നി - ഹിപ്പേരിയൻ പ്രസിദ്ധീകരിച്ച ഈ പുസ്തകത്തിന്റെ പുറംചട്ട രൂപകൽപ്പന ചെയ്തത് ചിത്രകാരനായ ജോൺ റോക്കോ ആയിരുന്നു.
മൂന്ന് മില്യൺ കോപ്പികളാണ് ആദ്യം വിറ്റഴിക്കപ്പെട്ടത്.
തുടർന്ന് പേപ്പർബാക്ക് പതിപ്പായും ഓഡിയോബുക്ക്, ഇ-ബുക്ക് രീതികളിലും പുസ്തകം പ്രസിദ്ധീകരിക്കുകയുണ്ടായി.
37 ഭാഷകളിലേക്കാണ് ദ സൺ ഓഫ് നെപ്റ്റ്യൂൺ പരിഭാഷ ചെയ്യപ്പെട്ടത്.
ദ ലോസ്റ്റ് ഹീറോ എന്ന ആദ്യത്തെ പുസ്തകം പുറത്തിറങ്ങിയ ശേഷം റിക്ക് റിയോർദനുമായി നടത്തിയ അഭിമുഖത്തിൽ ഈ പുസ്തകത്തിലെ പേഴ്സി ജാക്സന്റെ പ്രാധാന്യത്തെക്കുറിച്ച് പറഞ്ഞിരുന്നു.
2011 മേയ് 26ന് റിയോർദൻ, പുസ്തകത്തിന്റെ പുറംചട്ടയും പുസ്തകത്തിന്റെ ആദ്യ അധ്യായവും പ്രസിദ്ധീകരിച്ചു.
ദ സൺ ഓഫ് നെപ്റ്റ്യൂണിൽ പേഴ്സി ഒരു കഥാപാത്രമായിരിക്കുമെന്നും അറിയിച്ചു.
2011 ഓഗസ്റ്റ് 8ന്, റിക്ക് റിയോർദൻ, പുസ്തകത്തിന്റെ വിശദാംശങ്ങളും പ്രധാന കഥാപാത്രങ്ങളും അവയുടെ സവിശേഷതകളും പങ്കുവച്ചുകൊണ്ട് ഒരു വീഡിയോ പുറത്തിറക്കിയിരുന്നു.
ഈ വീഡിയോയിൽ ഫ്രാങ്ക് സാങ്, ഒക്ടേവിയൻ തുടങ്ങിയ കഥാപാത്രങ്ങളുടെ ഏകദേശ രൂപവും റിയോർദൻ പങ്കുവച്ചിരുന്നു.
കഥാപാത്രങ്ങൾ പ്രധാനപ്പെട്ടവർ പേഴ്സി ജാക്സൺ: പൊസൈഡൺ (നെപ്റ്റ്യൂൺ) എന്ന ഗ്രീക്ക് ദേവന്റെ മകൻ.
ക്യാമ്പ് ഹാഫ്-ബ്ലഡ് പരമ്പരയിലെ മുഖ്യകഥാപാത്രം.
ഹേസൽ ലെവെസ്ക്യൂ: പ്ലൂട്ടോയുടെ മകൾ.
1942ൽ തന്റെ 13-ാം വയസ്സിൽ മരണത്തിൽ നിന്നും നിക്കോയുടെ സഹായത്താൽ ഉയിർത്തെഴുന്നേറ്റു.
ഫ്രാങ്ക് സാങ്: റോമൻ യുദ്ധദേവതയുടെ മകൻ.
‌ മറ്റുള്ളവർ റെയിന അവില റമിറേസ്-അറെല്ലനോ നിക്കോ ഡി എയ്ഞ്ചലോ പ്രസിദ്ധീകരണം
ഡിസ്‌നി-ഹിപ്പേരിയൻ ആണ് ദ സൺ ഓഫ് നെപ്റ്റ്യൂൺ ആദ്യമായി പ്രസിദ്ധീകരിച്ചത്.
3 മില്യൺ കോപ്പികളാണ് ആദ്യം അച്ചടിച്ചത്.
ന്യൂയോർക്ക് ടൈംസിന്റെ ബെസ്റ്റ്സെല്ലർ പട്ടികയിൽ പുറത്തിറങ്ങി ദിവസങ്ങൾക്കുള്ളിൽ ഒന്നാം സ്താനത്തെത്തി.
കൂടാതെ യു.എസ്.എ ടുഡെ ബെസ്റ്റ്സെല്ലർ പട്ടിക, വാൾ സ്ട്രീറ്റ് ജേണൽ ബെസ്റ്റ്സെല്ലർ പട്ടിക എന്നിവയിലും ഒന്നാം സ്ഥാനം കരസ്ഥമാക്കി.
2011 ഒക്ടോബറിലെ ആമസോൺ തിരഞ്ഞെടുത്ത മികച്ച പുസ്തകമായിരുന്നു ദ സൺ ഓഫ് നെപ്റ്റ്യൂൺ.
പൊതുവെ അനുകൂലമായ പ്രതികരണങ്ങളാണ് പുസ്തകത്തിന് ലഭിച്ചത്.
സീറ്റിൽ പോസ്റ്റ്-ഇന്റലിജൻസറിലെ ഡാന ഹെന്റേഴ്സൺ പുസ്തകത്തിൽ പുതിയതായി പരിചയപ്പെടുത്തിയ കഥാപാത്രങ്ങൾ വായനക്കാരെ വായിക്കാൻ പ്രേരിപ്പിക്കുന്നതാണെന്ന് അഭിപ്രായപ്പെട്ടു.
ഡെസേർട്ട് ന്യൂസിലെ കിംബെർലി ബെന്ന്യൻ, പുസ്തകം "emotional roller coaster" ആണെന്നും എല്ലാ പ്രായത്തിലുള്ള വായനക്കാരെയും തൃപ്തിപ്പെടുത്തുന്നതാണെന്നും പറയുകയുണ്ടായി.
ഹച്ചിൻസൺ ലീഡേറിന്റെ കേ ജോൺസൺ പുസ്തകത്തിന്റെ ആദ്യ പകുതി മികച്ചതല്ലെന്നും എങ്കിലും ഗ്രീക്ക് ഐതിഹ്യത്തെ പുതിയ തലമുറയ്ക്ക് പരിചയപ്പെടുത്തുന്നതിൽ റിക്ക് റ്യോർ‍ദാൻ വിജയിച്ചിട്ടുണ്ടെന്നും അഭിപ്രായപ്പെടുകയുണ്ടായി.
കിർക്കസ് എന്ന വിമർശകനും പുസ്തകത്തെക്കുറിച്ച് അനുകൂലമായ അഭിപ്രായമാണ് പങ്കുവച്ചത്.
ദ സൺ ഓഫ് നെപ്റ്റ്യൂണിന്റെ തുടർച്ചയായുള്ള ദ മാർക്ക് ഓഫ് അഥേന 2012 ഒക്ടോബർ 2ന് പ്രസിദ്ധീകരിക്കുകയുണ്ടായി.
2013 ഒക്ടോബർ 8ന് ദ ഹൗസ് ഓഫ് ഹെയ്ഡ്സ് എന്ന പുസ്തകവും പ്രസിദ്ധീകരിച്ചു.
ഈ പുസ്തകങ്ങളുടെ തുടർച്ചയായുള്ള ദ ബ്ലഡ് ഓഫ് ഒളിമ്പസ് 2014 ഒക്ടോബർ 7നാണ് പുറത്തിറങ്ങിയത്.
അവലംബം 1 2 3 "The son of Neptune" .
LC Online Catalog.
↑ 1 2 ↑ ↑ ↑ ↑ ↑ ↑ ↑ ↑ ↑ ↑ ↑ ↑ {{ cite web }} :  CS1 maint: extra punctuation ( link ) പുറം കണ്ണികൾ The Heroes of Olympus series site from publisher Disney (readriordan.com) Rick Riordan Myth Master at publisher Penguin Books (UK) Rick Riordan at the Internet Speculative Fiction Database
തീയാട്ട് Bhadrakali theeyattu
ദേവാലയങ്ങളിൽ നടത്തുന്ന ഒരു അനുഷ്ഠാനകല യാണു് തീയാട്ട് .
ഇത് പലവിധമുണ്ട്.
അയ്യപ്പൻ തീയാട്ട്, ഭദ്രകാളിത്തീയാട്ട് എന്നിവയാണ് പ്രധാനം.
തെയ്യാട്ട് ആണ് തീയാട്ട് ആയതെന്ന് സങ്കല്പിക്കുന്നു.
തീയാട്ട് എന്ന ചടങ്ങിൽ തീപന്തം ഉഴിച്ചിലിന് പ്രാധാന്യം ഉള്ളതുകൊണ്ടാണ് ആ പേരു നന്നതെന്നും വാദമുണ്ട്.
തീയാട്ടിന്റെ പ്രകടനത്തിന് കുറഞ്ഞത് മൂന്നുപേർ വേണം.
സന്ധ്യയ്ക്ക് ശേഷം പുണ്യാഹം കഴിച്ച് മുറ്റത്ത് കുലവാഴ നടും.
ഭദ്രകാളിയുടെ / അയ്യപ്പന്റെ രൂപം വിവിധ വർണ്ണങ്ങളിൽ കളമെഴുതും.
സംഘത്തിലെ പ്രധാനഗുരുവാണ് വേഷം കെട്ടുക.
കളംവര കഴിഞ്ഞാൽ ഇഷ്ടദേവതാപ്രാർത്ഥന തുടങ്ങും.
വാദ്യമേളങ്ങളോടു കൂടി പന്തം കത്തിച്ചുപിടിച്ച്, ഗാനം പാടിക്കൊണ്ട് നൃത്തം ചെയ്യുന്നു.
കളമെഴുത്ത്, കഥാഭിനയം, കളംപൂജ, കളംപാട്ട്, കളത്തിലാട്ടം, തിരിയുഴിച്ചിൽ എന്നിവ തീയാട്ടിന്റെ മുഖ്യ ചടങ്ങുകളാണ്.
അയ്യപ്പൻപാട്ടിനെ ആസ്പദമാക്കി തീയാട്ടു നമ്പ്യാന്മാരുടെയും , ഭദ്രകാളിയോട് ബന്ധപ്പെട്ട്, തീയാട്ടുണ്ണികളുടെയും 'തീയാട്ട്' എന്ന അനുഷ്ഠാനകല നിലനില്ക്കുന്നു.
പരിശുദ്ധ സ്ഥലത്ത് അലങ്കരിച്ച പന്തലിൽ നിലത്ത് രൗദ്രരൂപിണിയായ ഭദ്രകാളിയുടെ അഷ്ടബാഹുക്കളോടുകൂടിയ രൂപം വരക്കുന്നു (കളം) കളമെഴുത്തിനു അരിപ്പൊടി, മഞ്ഞൾപ്പൊടി, കരിപ്പൊടി, പച്ചപ്പൊടി (കുന്നി, മഞ്ചാടി പോലുള്ള ഇലകൾ പൊടിച്ചത്) മഞ്ഞളും ചുണ്ണാമ്പും ചേർത്തുണ്ടാക്കുന്ന ചുവപ്പുപൊടി എന്നീ പഞ്ചവർണ്ണങ്ങളാണ് ഉപയോഗിക്കുന്നത്.
വെറ്റില പാക്ക്, നാളികേരം, നെല്ല്, അരി, വിളക്കുകൾ എന്നിവ കൊണ്ട് കളം അലങ്കരിക്കുന്നു.
സന്ധ്യ നേരത്ത് സന്ധ്യനേരത്ത് സന്ധ്യ കൊട്ടുണ്ട്.
കഥകളിക്ക് സന്ധ്യവേല (കേളീ) ഉള്ളതുപോലെ തീയാട്ട് ഉണ്ട് എന്നറിയിക്കലാണ് ലക്ഷ്യം.
ഇതിനുശേഷം അഷ്ടമംഗല്യവുമായിവെന്ന് ദേവിയെ ആവാഹിച്ച് എതിരേറ്റ് കൊണ്ടുവന്ന് കളത്തിൽ ലയിപ്പിക്കുന്നു.
കളത്തിൽ പൂജ നടക്കുന്നു.
പിന്നീട് ദേവീ സ്തുതികൾ രാഗതാളലയത്തോടെ പാടുന്നു.
ദേവിയുടെ കേശാദിപാദവും പാദാദികേശവുമാണ് പ്രധാനമായി പാടുന്നത്.
ഒരാൾ ദേഹത്തിൽ , കളത്തിൽ നിന്ന് ദേവീ ചൈതന്യം ആവാഹിച്ച് രൗദ്രരൂപിണിയായി ശ്രീ ഭദ്രകാളിയുടെ വേഷം കെട്ടുന്നു.
ദാരികവധം കഴിഞ്ഞ് കോപാകുലയായി ദാരിക ശിരസ്സുമായി കൈലാസ്ത്തിൽ എത്തുന്ന ഭാഗം മുതലാണ് അഭിനയിക്കുന്നത്.
പരമശിവനായി നിലവിളക്കിനെ സങ്കല്പിക്കുന്നു.
ശിരസ്സ് പിതാവിന് സമർപ്പിച്ച ദാരികവധം കഴിഞ്ഞ കഥ നൃത്തത്തിൽ കൂടിയും അഭിനയത്തിൽ കൂടിയും ശ്രീ പരമേശ്വരനെ പറഞ്ഞ് മനസ്സിലാക്കുന്നതാണ് അവതരിപ്പിക്കുന്നത്.
തീയാട്ടിന്റെ അവസാനം പന്തം കത്തിച്ച് ഉഴിഞ്ഞ് തെള്ളീപ്പൊടി എറിഞ്ഞ് ഭൂതപ്രേതാദികളെയും മറ്റു ദോഷങ്ങളും അകറ്റുന്നു.
ശേഷം മുടി (കിരീടം) അഴിച്ച് ഉഴിഞ്ഞ് ചട്ങ്ങ് അവസാനിപ്പിക്കുന്നു.
ഫലശ്രുതി
ശത്രുദോഷത്തിനും ഭൂതപ്രേതാദി ബാധകളെ ഒഴിപ്പിക്കുന്നതിനും വസൂരി തുടങ്ങിയ സാംക്രമികരോഗങ്ങൾ വരാതിരിക്കാനും മറ്റ് ഉദ്ദിഷ്ടകാര്യസാധ്യതക്കും ദേവീ പ്രീതിക്കുവേണ്ടി തീയാട്ട് നടത്തപ്പെടുന്നു.
തീയാട്ടിന് ഉപയോഗിക്കുന്ന പ്രധാന വാദ്യം പറയാണ്.
മേളക്കൊഴുപ്പിനായി ചെണ്ടയും മറ്റ് വാദ്യങ്ങളും ഉപയോഗിക്കാറുണ്ട്.
(കടപ്പാട്: മാവേലിക്കര മറുതാക്ഷീ ക്ഷേത്രം, ഉമ്പർനാട് കരയോഗം അശ്വതിമഹോത്സവ നോട്ടീസ്, 2017)
ഫയർബോഗ്, കാലിഫോർണിയ
ഫയർബോഗ് (മുമ്പ്, ഫയർബോഗ്സ് ഫെറി ) അമേരിക്കൻ ഐക്യനാടുകളിലെ കാലിഫോർണിയ സംസ്ഥാനത്ത്, ഫ്രെസ്നോ കൗണ്ടി യിൽ സ്ഥിതിചെയ്യുന്ന ഒരു നഗരമാണ്.
2000 ലെ സെൻസസ് പ്രകാരം 5,743 ആയിരുന്ന ഈ നഗരത്തിലെ ജനസംഖ്യ 2010 ലെ സെൻസസ് പ്രകാരം 7,549 ആയി വർദ്ധിച്ചിരുന്നു.
സാൻ ജൊവാക്വിൻ നദിയുടെ പടിഞ്ഞാറേ കരയിൽ ഫ്രെസ്നോയ്ക്ക് 38 മൈൽ (61 കിലോമീറ്റർ) പടിഞ്ഞാറായി, സമുദ്രനിരപ്പിൽനിന്ന് ഏകദേശം 151 അടി (46 മീറ്റർ) ഉയരത്തിലാണ് ഈ നഗരം സ്ഥിതിചെയ്യുന്നത്.
അവലംബം ↑ https://commons.wikimedia.org/wiki/File:Firebuaghbk2-1024x667.jpg ↑ 1 2 ↑ ↑ ↑ ↑ 1 2 ↑ ↑ ↑
ദി ഗുഡ്, ദി ബാഡ് ആൻഡ്‌ ദി അഗ്ലി ഇംഗ്ലീഷ് വിലാസം https://ml.wikipedia.org/wiki/The_Good,_the_Bad_and_the_Ugly
വെസ്റ്റേൺ വിഭാഗത്തിൽ പെട്ട പ്രശസ്തമായ ഒരു ഇറ്റാലിയൻ ചലച്ചിത്രം ആണ് ദി ഗുഡ്, ദി ബാഡ് ആൻഡ്‌ ദി അഗ്ള്ളി (ഇറ്റാലിയൻ : Il buono, il brutto, il cattivo).
1966-ൽ ആണ് ഈ ചിത്രം ഇറങ്ങിയത്‌.
മൂന്ന് തുല്യ പ്രാധാന്യം ഉള്ള കഥാപാത്രങ്ങൾ ആണ് ഈ ചിത്രത്തിൽ ഉള്ളത് ഈ കഥാപത്രങ്ങളെ അവതരിപ്പിച്ചത് ക്ലിന്റ് ഈസ്റ്റ്‌വുഡ് , ലീ വാൻ ക്ലെഫ് , എലി വാല്ലച്ച് എന്നിവർ ആണ്.
അമേരിക്കൻ അഭ്യന്തരയുദ്ധ സമയത്ത് കാണാതായ സ്വർണത്തിന് വേണ്ടി മൂന്ന് പേർ തമ്മിൽ നടത്തുന്ന പോരാട്ടം ആണ് കഥ.
ഉപനയനം, വിവാഹം എന്നിവയ്ക്കനുബന്ധമായി അമ്പലവാസികൾ നടത്തിവന്നിരുന്ന ഒരു വിനോദകലയാണ് കൂട്ടപ്പാഠകം .
ദി പ്രോബ്ലം വി ആൾ ലിവ് വിത് ഇംഗ്ലീഷ് വിലാസം https://ml.wikipedia.org/wiki/The_Problem_We_All_Live_With
അമേരിക്കൻ ഐക്യനാടുകളിലെ പൗരാവകാശ പ്രസ്ഥാനത്തിന്റെ പ്രതിരൂപമായി കണക്കാക്കപ്പെട്ടിരുന്ന നോർമൻ റോക്ക്‌വെൽ വരച്ച ചിത്രമാണ് ദി പ്രോബ്ലം വി ആൾ ലിവ് വിത് .
1960 നവംബർ 14 ന് ന്യൂ ഓർലിയൻസ് സ്‌കൂൾ ഡിസെഗ്രഗേറ്റ് ക്രൈസിസിൽ റൂബി ബ്രിഡ്ജസ് എന്ന ആറുവയസ്സുള്ള ആഫ്രിക്കൻ-അമേരിക്കൻ പെൺകുട്ടി ഓൾ-വൈറ്റ് പബ്ലിക് സ്‌കൂളായ വില്യം ഫ്രാന്റ്സ് എലിമെന്ററി സ്‌കൂളിലേക്ക് നടക്കുന്നത് ഇതിൽ ചിത്രീകരിച്ചിരിക്കുന്നു.
അവർക്കെതിരായ അക്രമ ഭീഷണികൾ കാരണം അവളെ നാല് ഡെപ്യൂട്ടി യുഎസ് മാർഷലുകൾ അകമ്പടി സേവിക്കുന്നു.
മാർഷലുകളുടെ തല തോളിൽ വെട്ടുന്നതിനായി പെയിന്റിംഗ് ഫ്രെയിം ചെയ്തിരിക്കുന്നു.
അവരുടെ പിന്നിലെ ചുവരിൽ വംശീയ അധിക്ഷേപം " നിഗർ ", " കെ കെ കെ " എന്നീ അക്ഷരങ്ങൾ എഴുതിയിട്ടുണ്ട്.
മതിലിനുനേരെ എറിഞ്ഞ തകർന്ന തക്കാളിയും കാണാം.
കാഴ്ചക്കാർ അവരുടെ കാഴ്ചപ്പാടിൽ നിന്ന് നോക്കുന്നതിനാൽ വെളുത്ത പ്രതിഷേധക്കാർ ദൃശ്യമല്ല.
ക്യാൻവാസിലെ എണ്ണച്ചായാചിത്രത്തിന് 36 ഇഞ്ച് (91 സെ.മീ) ഉയരവും 58 ഇഞ്ച് (150 സെ.മീ) വീതിയും വലിപ്പമുണ്ട്.
ചരിത്രം Ruby Bridges with US Marshals in 1960
1964 ജനുവരി 14 ലുക്ക് മാസികയിലാണ് ഈ പെയിന്റിംഗ് ആദ്യം പ്രസിദ്ധീകരിച്ചത്.
രാഷ്‌ട്രീയ പ്രമേയങ്ങളുടെ ആവിഷ്‌കാരത്തിൽ മാഗസിൻ ഏർപ്പെടുത്തിയ പരിമിതികളിലെ നിരാശയെത്തുടർന്ന് റോക്ക്‌വെൽ ദി സാറ്റർഡേ പോസ്റ്റുമായുള്ള കരാർ അവസാനിപ്പിച്ചിരുന്നു.
ഒപ്പം പൗരാവകാശങ്ങളും വംശീയ ഏകീകരണവും ഉൾപ്പെടെയുള്ള സാമൂഹിക താൽപ്പര്യങ്ങൾക്കായി ലുക്ക് അദ്ദേഹത്തിന് ഒരു ചർച്ചാവേദി വാഗ്ദാനം ചെയ്തു.
പോസ്റ്റിനായുള്ള അദ്ദേഹത്തിന്റെ മുൻ ചിത്രമായ ദി പ്രോബ്ലം വി ആൾ ലിവ് വിത് ൽനിന്ന് വ്യത്യസ്തമായി റോക്ക്വെൽ പോസ്റ്റിൽ പ്രസിദ്ധീകരിച്ച സതേൺ ജസ്റ്റിസ് ( മർഡർ ഇൻ മിസിസിപ്പി ), ന്യൂ കിഡ്സ് ഇൻ ദ നെയിബർഹുഡ് എന്നിവയിൽ സമാനമായ വിഷയം സൂക്ഷ്‌മനിരീക്ഷണം ചെയ്തു.
മറ്റുള്ള ചിത്രങ്ങളിൽ ഗ്രൂപ്പ് സീനുകളുടെ ഭാഗമായോ സെർവൈൽ റോളുകളായോ നിരീക്ഷകർ എന്നതിന് പകരം കറുത്തവരെ ഏക പ്രധാന കഥാപാത്രങ്ങളാക്കി മാറ്റുന്നു.
ന്യൂ കിഡ്സ് ഇൻ ദ നെയിബർഹുഡ്, ദി പ്രോബ്ലം വി ആൾ ലിവ് വിത് എന്നിവയിൽ ഒരു കറുത്ത കുട്ടിയെ ചിത്രീകരിച്ചിരിക്കുന്നു.
സതേൺ ജസ്റ്റിസിനെപ്പോലെ അതിന്റെ വംശീയ പ്രമേയത്തെ കൂടുതൽ ശക്തമാക്കുന്നതിന് ശക്തമായ ഇരുണ്ട-വൈരുദ്ധ്യങ്ങൾ ഉപയോഗിക്കുന്നു.
പെയിന്റിംഗിന്റെ വിഷയം റൂബി ബ്രിഡ്ജിൽ നിന്ന് പ്രചോദനം ഉൾക്കൊണ്ടിരിക്കുമ്പോൾ റോക്ക്വെൽ ഒരു പ്രാദേശിക പെൺകുട്ടിയായ ലിൻഡ ഗൺ നെ തന്റെ ചിത്രകലയുടെ മാതൃകയായി ഉപയോഗിച്ചു.
അവളുടെ കസിൻ അനിത ഗൺ നെയും ഉപയോഗിച്ചു.
മാർഷലുകളിലൊന്ന് വില്യം ഒബാൻ‌ഹൈൻ നെ മാതൃകയാക്കി.
ചിത്രം പ്രസിദ്ധീകരിച്ചതിനുശേഷം റോക്ക്‌വെല്ലിന് "സ്ഥിരീകരിക്കാനാവാത്ത    
മെയിലുകൾ" ലഭിച്ചു.
ഒരു ഉദാഹരണം "വെളുത്ത വംശത്തിന്റെ വിശ്വാസവഞ്ചകൻ" ആണെന്ന് ആരോപിച്ചായിരുന്നു.
ബ്രിഡ്ജസിന്റെ നിർദ്ദേശപ്രകാരം പ്രസിഡന്റ് ബരാക് ഒബാമ 2011 ജൂലൈ മുതൽ ഒക്ടോബർ വരെ ഓവൽ ഓഫീസിന് പുറത്തുള്ള ഒരു ഇടനാഴിയിൽ വൈറ്റ് ഹൗസിൽ പെയിന്റിംഗ് സ്ഥാപിച്ചിരുന്നു.
കലാ ചരിത്രകാരനായ വില്യം ക്ലോസ് പ്രസ്താവിച്ചു "The N-word there - അത് തീർച്ചയായും നിങ്ങളെ നിർത്തും. ഒരു യഥാർത്ഥ കാരണം ഗ്രാഫിറ്റി ഒരു കളങ്കമാണ് [പക്ഷേ] ഇത് പെയിന്റിംഗ് ഇടത് മധ്യത്തിലാണ്. [വൈറ്റ് ഹൗസിന്റെ] പൊതു ഇടങ്ങളിൽ അൽപനേരം പോലും തൂക്കിയിടാൻ കഴിയാത്ത ഒരു പെയിന്റിംഗാണിത്. എനിക്ക് അതിൽ നല്ല ഉറപ്പുണ്ട്. "
1995 ൽ ഡിഫൻസ് അറ്റോർണി ജോണി കോക്രാൻ നടത്തിയ കൊലപാതക വിചാരണയ്ക്കിടെ ഒ. ജെ. സിംപ്‌സന്റെ വീട് അലങ്കരിക്കുന്നതിന് ഈ പെയിന്റിംഗ് ഉപയോഗിച്ചു.
"ആഫ്രിക്കൻ-അമേരിക്കൻ ചരിത്രത്തെ ചിത്രീകരിക്കുന്ന എന്തെങ്കിലും" ഉൾപ്പെടുത്തിക്കൊണ്ട് കറുത്തവർഗ്ഗക്കാരായ സന്ദർശകരുടെ ജൂറിമാരുടെ അനുഭാവം പ്രകടിപ്പിക്കാമെന്ന് കോക്രാൻ പ്രതീക്ഷിച്ചു.
അവലംബം പുറംകണ്ണികൾ ദി പ്രോബ്ലം വി ആൾ ലിവ് വിത് എന്ന വിഷയവുമായി ബന്ധമുള്ള കൂടുതൽ പ്രമാണങ്ങൾ ( വിക്കിമീഡിയ കോമൺസിൽ ) President Obama talking with Ruby Bridges, The Problem We All Live With painting (YouTube.com-The White House channel) Detailed record of the painting via the Norman Rockwell Museum website 2020 Vox.com article about Rockwell and the painting
ദി റാവിസ് ഇംഗ്ലീഷ് വിലാസം https://ml.wikipedia.org/wiki/The_Raviz ഈ ലേഖനം ഏതെങ്കിലും സ്രോതസ്സുകളിൽ നിന്നുള്ള വേണ്ടത്ര തെളിവുകൾ ഉൾക്കൊള്ളുന്നില്ല.
ദ റാവിസ് ഹോട്ടൽ
ദക്ഷിണേന്ത്യൻ സംസ്ഥാനമായ കേരളത്തിലെ കൊല്ലം ജില്ലയിൽ അഷ്ടമുടിക്കായലിൻറെ തീരത്ത് സ്ഥിതിചെയ്യുന്ന പഞ്ചനക്ഷത്ര ഹോട്ടലാണ് ദി റാവിസ് കൊല്ലം , ദി റാവിസ് അഷ്ടമുടി എന്ന പേരിലും ഇത് അറിയപ്പെടുന്നു.
കൊല്ലം സ്വദേശിയായ ഡോ. ബി. രവി പിള്ളയുടെ റാവിസ് ഹോട്ടൽസ്‌ റിസോർട്ട്സ് കമ്പനിയുടേതാണ് ഈ ഹോട്ടൽ.
കൊല്ലം സ്വദേശിയായ ആർക്കിടെക്റ്റ് യൂജിൻ പണ്ടാലയാണ് 2009-ൽ ഈ ഹോട്ടൽ രൂപകൽപന ചെയ്തത്.
1990 കാലത്ത് തന്നെ ഹോട്ടലിൻറെ നിർമ്മാണ പ്രവർത്തനങ്ങൾ ആരംഭിച്ചിരുന്നു.
തിരുവിതാംകൂർ ശൈലിയും കോളോണിയൽ കാലത്തെ ശൈലിയും ഇടചെർന്നതാണ് ഹോട്ടലിൻറെ രൂപകൽപന.
മുറികൾ, സ്യൂട്ട് മുറികൾ, കോട്ടേജുകൾ, സ്വകാര്യ നീന്തൽകുളത്തോടുകൂടിയുള്ള വില്ലകൾ, ആയുർവേദ സ്പാ, ഭക്ഷണശാലകൾ എന്നിവ ഹോട്ടലിൽ ഉണ്ട്.
ബോളിവുഡ് നടൻ ഷാരൂഖ്‌ ഖാനും മലയാള നടൻ മോഹൻലാലും ചേർന്നാണ് 2011 ഓഗസ്റ്റ്‌ 19-നു ഹോട്ടൽ ഉദ്ഘാടനം ചെയ്തത്.
കേരളത്തിലെ തെക്കുഭാഗത്തുള്ള ജില്ലയാണ് കൊല്ലം .
ആംഗലേയ ഭാഷയിൽ മുൻപ് ക്വയിലോൺ എന്നു വിളിച്ചുവന്നിരുന്നെങ്കിലും സർക്കാർ ഉത്തരവു പ്രകാരം ഇപ്പോൾ ആംഗലേയത്തിലും കൊല്ലം  എന്ന് തന്നെ വിളിയ്ക്കുന്നു.
തെക്ക് തിരുവനന്തപുരവും , വടക്ക് പത്തനംതിട്ടയും ആലപ്പുഴയും , കിഴക്ക് തമിഴ് നാടും , പടിഞ്ഞാറ് അറബിക്കടലും ആണ്‌ കൊല്ലത്തിൻറെ അതിരുകൾ.
കശുവണ്ടി സംസ്കരണവും കയർ നിർമ്മാണവും ആണ് ജില്ലയിലെ പ്രധാന വ്യവസായങ്ങൾ.
ദി റാവിസ് അഷ്ടമുടി ഒരു ഡീലക്സ് ആഡംബര ഹോട്ടലാണ്.
കൊല്ലം നഗരത്തിലുള്ള രണ്ട് പഞ്ചനക്ഷത്ര ഹോട്ടലുകളിൽ ഒന്നാണ് ദി റാവിസ് അഷ്ടമുടി ഹോട്ടൽ.
90 മുറികൾ, 9 സ്യൂട്ടുകൾ, കോട്ടേജുകൾ, നീന്തൽകുളം ഉള്ള വില്ലകൾ, ബാറുകൾ, ഒഴുകുന്ന ഭക്ഷണശാലയും ഗ്രീക്ക് ഭക്ഷണശാലയും ഉൾപ്പെടെ 4 ഭക്ഷണശാലകൾ എന്നിവയാണ് ഹോട്ടലിൽ ഉള്ളത്.
ഏടാകൂടം
ലോകത്തിലെ ഏറ്റവും വലിയ ഏടാകൂടം 2017 ഡിസംബറിൽ റാവിസ് ഹോട്ടലിനു മുമ്പിൽ സ്ഥാപിച്ചു.
ഇരുമ്പ് ചട്ടക്കൂടിൽ തടി കൊണ്ട് നിർമ്മിച്ച ഈ ഏടാകൂടത്തിന് ആകെ 24 അടി നീളമുള്ള ആറു കാലുകളാണുള്ളത്.
ഇതിനുമുമ്പ് സ്വിറ്റ്സർലാന്റിലെ വൽച്ചാവയിലെ ഫോഫാ കോൺറാഡ് എന്ന സ്ഥാപനം നിർമ്മിച്ച ഏടാകൂടത്തിനായിരുന്നു 'ലോകത്തിലെ ഏറ്റവും വലിയ ഏടാകൂടം' എന്ന ഗിന്നസ് റെക്കോർഡുണ്ടായിരുന്നത് .
19 അടി 8 ഇഞ്ച് ഉയരവും ഒരടി മൂന്നിഞ്ച് വീതിയും ഇതിനുണ്ടായിരുന്നു.
ദി ലീല പാലസ് ചെന്നൈ
ഇന്ത്യൻ സംസ്ഥാനമായ തമിഴ്നാടിൻറെ തലസ്ഥാനമായ ചെന്നൈയിൽ സ്ഥിതിചെയ്യുന്ന പഞ്ചനക്ഷത്ര ഹോട്ടലാണ് ദി ലീല പാലസ് ചെന്നൈ.
മറീന ബീച്ചിൻറെ തെക്കൻ അറ്റത്ത് അഡയാർ ക്രീക്ക് ഭാഗത്ത് ആർ. എ. പുരത്ത് എംആർസി നഗറിലാണ് ഈ ഹോട്ടൽ സ്ഥിതിചെയ്യുന്നത്.
അറ്റ്‌ലാന്റ ആസ്ഥാനമായ സ്മാൾവുഡ്, റെയ്നോൾഡ്സ്, സ്റ്റിവർട്ട്, സ്റ്റിവർട്ട് ആൻഡ്‌ അസോസിയേറ്റ്സ്, ഐഎൻസി ആണ് ഈ ഹോട്ടൽ രൂപകൽപ്പന ചെയ്തത്.
തമിഴ്നാട്ടിലെ ചെട്ടിനാട് രൂപകൽപ്പന പ്രമേയമാക്കിയുള്ള രൂപകൽപ്പനയാണിത്‌.
8000 മില്ല്യൺ ഇന്ത്യൻ രൂപ ചിലവിൽ നിർമിച്ച ഹോട്ടൽ 2012 സെപ്റ്റംബറിൽ തുറക്കും എന്നാണ് പ്രതീക്ഷിച്ചിരുന്നത്.
എന്നാൽ, നിർമ്മാണത്തിലുണ്ടായ കാലതാമസം കാരണം 2013 ജനുവരിയിലാണ് ഹോട്ടൽ ഉദ്ഘാടനം ചെയ്തത്.
ദി ലീല പാലസ് ചെന്നൈ ഹോട്ടൽ നിൽക്കുന്ന സ്ഥലം വ്യവസായിയായ എം എ എം രാമസ്വാമിയിൽനിന്നും 700 മില്ല്യൺ ഇന്ത്യൻ രൂപക്ക് വാങ്ങിയതാണ്.
16 നിലകളുള്ള ഈ ഹോട്ടലിൻറെ ഉയരം 64.8 മീറ്ററാണ്.
2014 സെപ്റ്റംബറിൽ എസ്പ എന്ന പേരുള്ള 16000 സ്ക്വയർ ഫീറ്റ്‌ വിസ്തീർണമുള്ള സ്പാ ഹോട്ടലിൽ പ്രവർത്തനം ആരംഭിച്ചു.
അഡയാർ ക്രീക്കിനു സമീപം ബേ ഓഫ് ബംഗാളിനെ അഭിമുഖീകരിച്ച് നിൽക്കുന്ന 6.25 ഏക്കർ സ്ഥലത്താണ് 16 നിലകളിലായി 338 മുറികളുള്ള ദി ലീല പാലസ് ചെന്നൈ ഹോട്ടൽ സ്ഥിതിചെയ്യുന്നത്.
1390 സ്ക്വയർ മീറ്റർ വിസ്തീർണമുള്ള ബോൾറൂമും റൂഫ് ടോപ്‌ പരിപാടി സ്ഥലവും ഉൾപ്പെടെ 2200 സ്ക്വയർ മീറ്റർ വിസ്തീർണമുള്ള വിരുന്ന്, മീറ്റിംഗ് സൗകര്യം, പരമ്പരാഗതമായ നടുമുറ്റം, ഭക്ഷണശാലകൾ, ബാറുകൾ, 1394 സ്ക്വയർ മീറ്റർ വിസ്തീർണമുള്ള ക്ലബ് / സ്പാ എന്നിവ ഹോട്ടലിൽ ഉൾപ്പെടുന്നു.
ആകെ മൊത്തം 6 മീറ്റിംഗ് മുറികൾ ഹോട്ടലിൽ ഉണ്ട്.
ദി ലീല പാലസ് ചെന്നിയ ഹോട്ടലിൽ എല്ലാ വൈദ്യുതി വിളക്കുകളിലും എൽഇഡി ബൾബുകളാണ് ഉപയോഗിക്കുക, കൂടാതെ വലിയ രീതിയിലുള്ള മഴവെള്ള സംഭരണവും നടത്തും.
സോഫ്റ്റ്‌വെയർ പാർക്ക്‌
250,000 സ്ക്വയർ ഫീറ്റ്‌ വിസ്തീർണമുള്ള വാണിജ്യ സ്പേസായ ദി ലീല ബിസിനസ്‌ പാർക്കും ഹോട്ടലിനു അനുബന്ധമായിട്ടുണ്ട്.
അതേസമയം, ഈ ബിസിനസ്‌ പാർക്ക്‌ വിറ്റു ഹോട്ടൽ സംരംഭത്തിനു കൂടുതൽ പണം കണ്ടെത്താനുള്ള പദ്ധതിയും ലീല ഗ്രൂപ്പിനുണ്ട്.1720 മില്ല്യൺ ഇന്ത്യൻ രൂപക്ക് റിലയൻസ് ഇന്ഡസ്ട്രീസ്‌ഈ ഐടി പാർക്ക്‌ സ്വന്തമാക്കി.
↑ ↑ {{ cite web }} : Check date values in: | accessdate= ( help ) ↑ ↑ ↑ ↑ ↑ ↑ ↑ ↑
ദിമിത്രി മെൻഡലിയേവ് ഇംഗ്ലീഷ് വിലാസം https://ml.wikipedia.org/wiki/Dmitri_Mendeleev ദിമിത്രി മെൻഡലീവിന്റെ ചിത്രം, ഇല്യ റെപിൻ വരച്ചത്
ആദ്യത്തെ ആവർത്തനപ്പട്ടിക അവതരിപ്പിച്ച റഷ്യക്കാരനായ ശാസ്ത്രജ്ഞനാണ്‌ ദിമിത്രി മെൻഡലിയേവ് .
പൂർണ്ണനാമം: ദിമിത്രി ഇവാനോവിച്ച് മെൻഡലിയേവ് .
( Russian : Дми́трий Ива́нович Менделе́ев , Dmitri Ivanovich Mendeleev listen ⓘ ) രസതന്ത്രജ്ഞൻ, ഗവേഷകൻ, കണ്ടുപിടിത്തക്കാരൻ എന്നീ നിലകളിലും അറിയപ്പെട്ടിരുന്നു.
ആവർത്തനപ്പട്ടികയിലേക്ക് സംഭാവന നൽകിയ മറ്റു ശാസ്ത്രജ്ഞരിൽ നിന്നു വ്യത്യസ്തമായി കണ്ടുപിടിക്കാനിരിക്കുന്ന മൂലകങ്ങളൂടെ സ്വഭാവസവിശേഷതകൾ അദ്ദേഹം പ്രവചിച്ചു.
മെൻഡലീവിന്റെ ആവർത്തനപ്പട്ടിക‍ ആദ്യകാല ജീവിതം
സൈബീരിയയിലെ ടോബ്ലോസ്കിൽ വെർഖ്നീ അരെംസയാനി എന്ന ഗ്രാമത്തിലാണ് ഇദ്ദേഹം ജനിച്ചത്.
ഇവാൻ പാവ്ലോവിച്ച് മെൻഡലിയേവ്, മരിയ ഡിമിട്രിയേവ്ന മെൻഡലിയേവ് എന്നിവരാണ് മാതാപിതാക്കൾ.
പാവെൽ മാക്സിമോവിച്ച് സോകോലോവ് എന്നായിരുന്നു ഇദ്ദേഹ‌ത്തിന്റെ മുത്തച്ഛന്റെ പേര്.
റഷ്യൻ ഓർ‌ത്തഡോക്സ് സഭയിലെ ഒരു പാതിരിയായിരുന്നു ഇദ്ദേഹം.
ഇവാനും സഹോദരീസഹോദരന്മാരും ഒരു സെമിനാരിയിലെ പഠനത്തിനിടെ പുതിയ കുടുംബപ്പേര് സ്വീകരിച്ചു.